02003R0147 — EL — 13.04.2022 — 011.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΚΑΝΟΝΙΣΜΟΣ (ΕΚ) αριθ. 147/2003 ΤΟΥ ΣΥΜΒΟΥΛΙΟΥ της 27ης Ιανουαρίου 2003 σχετικά με ορισμένα περιοριστικά μέτρα για τη Σομαλία (ΕΕ L 024 της 29.1.2003, σ. 2)

Τροποποιείται από:









▼B

ΚΑΝΟΝΙΣΜΟΣ (ΕΚ) αριθ. 147/2003 ΤΟΥ ΣΥΜΒΟΥΛΙΟΥ

της 27ης Ιανουαρίου 2003

σχετικά με ορισμένα περιοριστικά μέτρα για τη Σομαλία







▼M11

Άρθρο 1

1. Απαγορεύονται: α) η παροχή χρηματοδότησης ή χρηματοδοτικής βοήθειας που αφορά στρατιωτικές δραστηριότητες, για κάθε πώληση, προμήθεια, μεταφορά ή εξαγωγή αγαθών και τεχνολογίας που περιλαμβάνονται στον Κοινό Στρατιωτικό Κατάλογο της Ευρωπαϊκής Ένωσης ( 1 ), άμεσα ή έμμεσα, σε οποιοδήποτε πρόσωπο, οντότητα ή φορέα στη Σομαλία· β) η παροχή τεχνικής βοήθειας που αφορά στρατιωτικές δραστηριότητες, σε σχέση με αγαθά και τεχνολογίες που περιλαμβάνονται στον Κοινό Στρατιωτικό Κατάλογο της Ευρωπαϊκής Ένωσης, άμεσα ή έμμεσα, σε οποιοδήποτε πρόσωπο, οντότητα ή φορέα στη Σομαλία.

▼M11

Άρθρο 1a

Για τους σκοπούς του παρόντος κανονισμού, ισχύουν οι ακόλουθοι ορισμοί:

α) «τεχνική βοήθεια»: κάθε τεχνική υποστήριξη που συνδέεται με επισκευές, ανάπτυξη, κατασκευή, συναρμολόγηση, δοκιμή, συντήρηση ή κάθε άλλη τεχνική υπηρεσία, και μπορεί να λαμβάνει μορφές όπως οδηγίες, συμβουλές, κατάρτιση, διαβίβαση λειτουργικών γνώσεων ή δεξιοτήτων ή υπηρεσίες παροχής συμβουλών· συμπεριλαμβανομένων των προφορικών μορφών βοήθειας·

β) «χρηματοδότηση ή χρηματοδοτική βοήθεια»: κάθε ενέργεια, ανεξάρτητα από το συγκεκριμένο μέσο που επιλέγεται, με την οποία το ενδιαφερόμενο πρόσωπο, οντότητα ή φορέας, υπό όρους ή άνευ όρων, εκταμιεύει ή δεσμεύεται να εκταμιεύσει τα ίδια κεφάλαια ή οικονομικούς πόρους του, συμπεριλαμβανομένων, αλλά όχι αποκλειστικά, μη επιστρεπτέας βοήθειας, δανείων, εγγυήσεων, εγγυοδοσιών, ομολόγων, πιστωτικών επιστολών, πιστώσεων προμηθευτή, πιστώσεων αγοραστή, προκαταβολών εισαγωγής ή εξαγωγής και όλων των ειδών ασφάλισης και αντασφάλισης, συμπεριλαμβανομένης της ασφάλισης των εξαγωγικών πιστώσεων. Η καταβολή, καθώς και οι όροι και προϋποθέσεις της καταβολής του συμφωνηθέντος τιμήματος για ένα αγαθό ή μια υπηρεσία, που πραγματοποιείται σύμφωνα με τη συνήθη εμπορική πρακτική, δεν συνιστούν χρηματοδότηση ή χρηματοδοτική βοήθεια·

γ) «επιτροπή κυρώσεων»: η Επιτροπή του Συμβουλίου Ασφαλείας των Ηνωμένων Εθνών η οποία συστάθηκε βάσει της παραγράφου 11 της ΑΣΑΗΕ 751 (1992)·

δ) «έδαφος της Ένωσης»: τα εδάφη των κρατών μελών στα οποία εφαρμόζεται η Συνθήκη για τη λειτουργία της Ευρωπαϊκής Ένωσης, υπό τους όρους που προβλέπονται στην εν λόγω Συνθήκη, συμπεριλαμβανομένου του εναερίου χώρου τους.

▼B

Άρθρο 2

Απαγορεύεται η συμμετοχή, με πλήρη συνείδηση και πρόθεση, σε δραστηριότητες, με αντικείμενο ή αποτέλεσμα, αμέσως ή εμμέσως, την προώθηση των συναλλαγών που αναφέρονται στο άρθρο 1.

▼M11

Άρθρο 2a

Κατά παρέκκλιση από το άρθρο 1, η αρμόδια αρχή του κράτους μέλους στο οποίο είναι εγκατεστημένος ο πάροχος υπηρεσιών, όπως αναφέρεται στους δικτυακούς τόπους του παραρτήματος I, μπορεί να επιτρέπει:

α) την παροχή χρηματοδότησης ή χρηματοδοτικής βοήθειας ή τεχνικής βοήθειας που αφορά στρατιωτικές δραστηριότητες σε σχέση με αγαθά και τεχνολογίες που περιλαμβάνονται στον Κοινό Στρατιωτικό Κατάλογο της Ευρωπαϊκής Ένωσης, εάν η οικεία αρμόδια αρχή έχει διαπιστώσει ότι η εν λόγω παροχή χρηματοδότησης ή χρηματοδοτικής βοήθειας ή τεχνικής βοήθειας προορίζεται αποκλειστικά για την ανάπτυξη των εθνικών δυνάμεων ασφαλείας της Σομαλίας με σκοπό την παροχή ασφάλειας στον σομαλικό λαό·

β) την παροχή χρηματοδότησης ή χρηματοδοτικής βοήθειας ή τεχνικής βοήθειας που αφορά στρατιωτικές δραστηριότητες σε σχέση με τα αγαθά και τεχνολογίες που περιλαμβάνονται στον Κοινό Στρατιωτικό Κατάλογο της Ευρωπαϊκής Ένωσης, εφόσον πληρούνται όλες οι ακόλουθες προϋποθέσεις: i) η οικεία αρμόδια αρχή έχει διαπιστώσει ότι η εν λόγω παροχή χρηματοδότησης, χρηματοδοτικής βοήθειας ή τεχνικής βοήθειας προορίζεται αποκλειστικά για την ανάπτυξη θεσμών του τομέα της ασφάλειας στη Σομαλία, πλην εκείνων της ομοσπονδιακής κυβέρνησης της Σομαλίας, με σκοπό την παροχή ασφάλειας στον σομαλικό λαό· ii) η επιτροπή κυρώσεων δεν έχει λάβει αρνητική απόφαση εντός πέντε εργάσιμων ημερών από την παραλαβή κοινοποίησης από το κράτος μέλος που παρέχει την εν λόγω χρηματοδότηση, χρηματοδοτική βοήθεια ή τεχνική βοήθεια, για οποιαδήποτε παροχή της εν λόγω χρηματοδότησης, χρηματοδοτικής βοήθειας ή τεχνικής βοήθειας· iii) η ομοσπονδιακή κυβέρνηση της Σομαλίας έχει ενημερωθεί εκ παραλλήλου τουλάχιστον πέντε εργάσιμες ημέρες νωρίτερα, σύμφωνα με την ΑΣΑΗΕ 2551 (2020).

▼B

Άρθρο 3

▼M11

1. Το άρθρο 1 δεν εφαρμόζεται όσον αφορά:

α) την παροχή χρηματοδότησης ή χρηματοδοτικής βοήθειας για την πώληση, προμήθεια, μεταφορά ή εξαγωγή μη φονικού στρατιωτικού εξοπλισμού που προορίζεται αποκλειστικά για ανθρωπιστική ή προστατευτική χρήση·

β) την παροχή τεχνικής βοήθειας που σχετίζεται με τον εν λόγω μη φονικό εξοπλισμό, υπό την προϋπόθεση ότι οι δραστηριότητες αυτές έχουν κοινοποιηθεί, εκ των προτέρων και προς ενημέρωσή της μόνον, στην επιτροπή κυρώσεων από το κράτος μέλος ή τη διεθνή, περιφερειακή ή υποπεριφερειακή οργάνωση που είναι πάροχοι·

γ) την παροχή χρηματοδότησης ή χρηματοδοτικής βοήθειας ή τεχνικής βοήθειας που αφορά στρατιωτικές δραστηριότητες σε σχέση με αγαθά και τεχνολογίες που περιλαμβάνονται στον Κοινό Στρατιωτικό Κατάλογο της Ευρωπαϊκής Ένωσης, που προορίζονται αποκλειστικά για την υποστήριξη του προσωπικού των Ηνωμένων Εθνών ή τη χρήση από αυτό, συμπεριλαμβανομένης της αποστολής βοήθειας των Ηνωμένων Εθνών στη Σομαλία (UNSOM), της αποστολής της Αφρικανικής Ένωσης στη Σομαλία (AMISOM)· των στρατηγικών εταίρων της AMISOM, οι οποίοι δραστηριοποιούνται αποκλειστικά στο πλαίσιο της πλέον πρόσφατης στρατηγικής αντίληψης επιχειρήσεων της Αφρικανικής Ένωσης, και σε συνεργασία και συντονισμό με την AMISΟΜ· και της εκπαιδευτικής αποστολής της Ευρωπαϊκής Ένωσης (EUTM) στη Σομαλία· ή

δ) την παροχή χρηματοδότησης ή χρηματοδοτικής βοήθειας ή τεχνικής βοήθειας για την πώληση, προμήθεια, μεταφορά ή εξαγωγή αγαθών και τεχνολογίας που περιλαμβάνονται στον Κοινό Στρατιωτικό Κατάλογο της Ευρωπαϊκής Ένωσης, και προορίζονται αποκλειστικά για χρήση από κράτη ή διεθνείς, περιφερειακούς και υποπεριφερειακούς οργανισμούς που λαμβάνουν μέτρα για την καταστολή των πειρατικών επιθέσεων και των ένοπλων ληστειών στη θάλασσα, στα ανοικτά των ακτών της Σομαλίας, κατόπιν αιτήματος της ομοσπονδιακής κυβέρνησης της Σομαλίας, και για τα οποία η ομοσπονδιακή κυβέρνηση της Σομαλίας έχει ενημερώσει τον Γενικό Γραμματέα του ΟΗΕ, και υπό την προϋπόθεση ότι τυχόν μέτρα που λαμβάνονται είναι σύμφωνα με το εφαρμοστέο διεθνές ανθρωπιστικό δίκαιο και το διεθνές δίκαιο ανθρωπίνων δικαιωμάτων.

▼B

2. Το άρθρο 1 δεν εφαρμόζεται στην προστατευτική ενδυμασία, συμπεριλαμβανομένων των αλεξίσφαιρων γιλέκων και των προστατευτικών κρανών που εξάγονται προσωρινά στη Σομαλία από το προσωπικό των Ηνωμένων Εθνών, αντιπροσώπους των μέσων ενημέρωσης και μέλη ανθρωπιστικών και αναπτυξιακών αποστολών και του σχετικού προσωπικού αποκλειστικά για προσωπική τους χρήση.

3. Το άρθρο 2 δεν ισχύει για τη συμμετοχή σε δραστηριότητες που έχουν ως αντικείμενο ή συνέπεια την προώθηση δραστηριοτήτων που έχουν εγκριθεί από την επιτροπή που έχει συσταθεί δυνάμει της παραγράφου 11 του ψηφίσματος 751 (1992) του Συμβουλίου Ασφαλείας των Ηνωμένων Εθνών.

▼M2

Άρθρο 3a

1. Για να διασφαλιστεί η αυστηρή εφαρμογή των άρθρων 1 και 3 της απόφασης 2010/231/ΚΕΠΠΑ του Συμβουλίου, της 26ης Απριλίου 2010, για περιοριστικά μέτρα κατά της Σομαλίας ( 2 ), όλα τα εμπορεύματα που εισέρχονται στο τελωνειακό έδαφος της Ένωσης ή εγκαταλείπουν το έδαφος αυτό από και προς τη Σομαλία υπόκεινται στην υποχρέωση παροχής πληροφοριών προ της άφιξης ή προ της αναχώρησης οι οποίες υποβάλλονται στις αρμόδιες αρχές των ενδιαφερόμενων κρατών μελών.

▼M10

2. Οι κανόνες που διέπουν την υποχρέωση παροχής πληροφοριών προ της άφιξης και προ της αναχώρησης, ιδίως όσον αφορά το πρόσωπο που παρέχει τις εν λόγω πληροφορίες, τις προθεσμίες που πρέπει να τηρούνται και τα δεδομένα που απαιτούνται, καθορίζονται στις σχετικές διατάξεις που αφορούν τις συνοπτικές διασαφήσεις εισόδου και εξόδου καθώς και τις τελωνειακές διασαφήσεις που προβλέπονται στην τελωνειακή νομοθεσία ( 3 ).

▼M2

3. Εξάλλου, το πρόσωπο που παρέχει τις πληροφορίες που αναφέρονται στην παράγραφο 2 δηλώνει κατά πόσο τα εμπορεύματα καλύπτονται από τον κοινό στρατιωτικό κατάλογο της Ευρωπαϊκής Ένωσης ( 4 ) και, εάν η εξαγωγή τους υπόκειται σε απαλλαγή, διευκρινίζει τα στοιχεία της χορηγηθείσας άδειας εξαγωγής.

4. Μέχρι την 31η Δεκεμβρίου 2010, οι συνοπτικές διασαφήσεις εισόδου και εξόδου και τα απαιτούμενα πρόσθετα στοιχεία που αναφέρονται στο παρόν άρθρο μπορούν να υποβάλλονται γραπτώς με εμπορικά, λιμενικά ή μεταφορικά έγγραφα, υπό την προϋπόθεση ότι περιλαμβάνουν τα στοιχεία που είναι απαραίτητα.

5. Από την 1η Ιανουαρίου 2011, τα απαιτούμενα πρόσθετα στοιχεία που αναφέρονται στην παράγραφο 3 υποβάλλονται είτε γραπτώς είτε μέσω τελωνειακής διασάφησης, κατά περίπτωση.

▼M3

Άρθρο 3β

1. Απαγορεύονται: α) η εισαγωγή ξυλάνθρακα στην Ένωση εάν αυτός: i) είναι προέλευσης Σομαλίας· ή ii) έχει εξαχθεί από τη Σομαλία· β) η αγορά ξυλάνθρακα ο οποίος βρίσκεται στη Σομαλία ή είναι προέλευσης Σομαλίας· γ) η μεταφορά ξυλάνθρακα εάν είναι προέλευσης Σομαλίας ή εξάγεται από τη Σομαλία σε οποιαδήποτε άλλη χώρα· και δ) η παροχή, άμεσα ή έμμεσα, χρηματοδότησης ή χρηματοδοτικής βοήθειας, καθώς και ασφάλισης και αντασφάλισης, η οποία συνδέεται με την εισαγωγή, τη μεταφορά ή την αγορά άνθρακα από τη Σομαλία που αναφέρονται στα στοιχεία α), β) και γ) και ε) η εν γνώσει και με πρόθεση συμμετοχή σε δραστηριότητες των οποίων το αντικείμενο ή το απότέλεσμα καταστρατηγεί, άμεσα ή έμμεσα, την απαγόρευση των σημείων α), β), γ) και δ).

2. Για τους σκοπούς του παρόντος άρθρου, με τον όρο «ξυλάνθρακας» νοούνται τα προϊόντα που απαριθμούνται στο παράρτημα II.

3. Οι απαγορεύσεις της παραγράφου 1 δεν εφαρμόζονται στην εισαγωγή, αγορά ή μεταφορά ξυλάνθρακα ο οποίος είχε εξαχθεί από τη Σομαλία πριν από την 22α Φεβρουαρίου 2012.

▼M10

Άρθρο 3γ

1. Απαγορεύεται η πώληση, εξαγωγή, προμήθεια ή μεταφορά, άμεσα ή έμμεσα, εξαρτημάτων αυτοσχέδιων εκρηκτικών μηχανισμών, όπως απαριθμούνται στο παράρτημα III, από το έδαφος των κρατών μελών ή από υπηκόους των κρατών μελών εκτός του εδάφους τους, ή με σκάφη ή αεροσκάφη που φέρουν τη σημαία τους, εκτός εάν η αρμόδια αρχή του οικείου κράτους μέλους, όπως αναφέρεται στους δικτυακούς τόπους που απαριθμούνται στο παράρτημα I, έχει χορηγήσει εκ των προτέρων έγκριση.

2. Οι αρμόδιες αρχές των κρατών μελών δεν χορηγούν την έγκριση που προβλέπεται στην παράγραφο 1 εάν υπάρχουν επαρκείς αποδείξεις ότι το ή τα είδη θα χρησιμοποιηθούν ή υπάρχει μεγάλος κίνδυνος να χρησιμοποιηθούν για την κατασκευή αυτοσχέδιων εκρηκτικών μηχανισμών στη Σομαλία.

▼B

Άρθρο 4

Με την επιφύλαξη των δικαιωμάτων και υποχρεώσεων των κρατών μελών που απορρέουν από τον καταστατικό χάρτη των Ηνωμένων Εθνών, η Επιτροπή πραγματοποιεί όλες τις αναγκαίες επαφές με την επιτροπή του Συμβουλίου Ασφαλείας που αναφέρεται στο άρθρο 3 παράγραφος 1, με σκοπό την αποτελεσματική εφαρμογή του παρόντος κανονισμού.

Άρθρο 5

Η Επιτροπή και τα κράτη μέλη αλληλοενημερώνονται αμέσως για τα μέτρα που λαμβάνουν στο πλαίσιο του παρόντος κανονισμού και ανταλλάσσουν κάθε πληροφορία που διαθέτουν σχετικά με τον παρόντα κανονισμό, ιδίως πληροφορίες σχετικά με παραβάσεις και προβλήματα εφαρμογής ή σχετικά με αποφάσεις εθνικών δικαστηρίων.

Άρθρο 6

Ο παρών κανονισμός εφαρμόζεται με την επιφύλαξη των δικαιωμάτων ή υποχρεώσεων που απορρέουν από διεθνείς συμφωνίες που έχουν υπογραφεί ή συμβάσεις που έχουν συναφθεί ή άδειες ή εγκρίσεις που έχουν χορηγηθεί πριν από την έναρξη ισχύος του.

▼M1

Άρθρο 6α

Η Επιτροπή τροποποιεί το ►M3 παράρτημα Ι ◄ βάσει των πληροφοριών που παρέχουν τα κράτη μέλη.

▼B

Άρθρο 7

1. Κάθε κράτος μέλος ορίζει τις κυρώσεις που επιβάλλονται σε περίπτωση παραβίασης των διατάξεων του παρόντος κανονισμού. Οι κυρώσεις αυτές πρέπει να είναι αποτελεσματικές, αναλογικές και αποτρεπτικές.

Εν αναμονή της θέσπισης, όπου κρίνεται αναγκαίο, σχετικής νομοθεσίας, οι κυρώσεις που επισύρει η παράβαση των διατάξεων του παρόντος κανονισμού είναι, όπου συντρέχει η περίπτωση, αυτές που ορίζονται από τα κράτη μέλη σύμφωνα με το άρθρο 7 του κανονισμού (ΕΚ) αριθ. 1318/2002 του Συμβουλίου, της 22ας Ιουλίου 2002, σχετικά με ορισμένα περιοριστικά μέτρα κατά της Λιβερίας ( 5 ).

2. Κάθε κράτος μέλος είναι υπεύθυνο για την κίνηση διαδικασίας κατά παντός φυσικού ή νομικού προσώπου, οντότητας ή φορέα που υπάγεται στη δικαιοδοσία του, εφόσον υπάρχει παράβαση των απαγορεύσεων που ορίζει ο παρών κανονισμός.

▼M1

Άρθρο 7α

1. ►M3 ◄ . Τα κράτη μέλη ορίζουν τις αρμόδιες αρχές που αναφέρονται στον παρόντα κανονισμό και τις προσδιορίζουν στις ιστοσελίδες ή μέσω των ιστοσελίδων, όπως παρατίθενται στοπαράρτημα Ι

2. Τα κράτη μέλη κοινοποιούν στην Επιτροπή τις αρμόδιες αρχές τους αμελλητί μετά την έναρξη ισχύος του παρόντος κανονισμού, καθώς και τις τυχόν μετέπειτα τροποποιήσεις τους.

▼B

Άρθρο 8

Ο παρών κανονισμός εφαρμόζεται:

— στο έδαφος της Κοινότητας περιλαμβανομένου και του εναερίου χώρου της,

— επί αεροσκαφών ή πλοίων που υπάγονται στη δικαιοδοσία κράτους μέλους,

— στους υπηκόους των κρατών μελών, όπου και αν ευρίσκονται, και

— σε κάθε νομικό πρόσωπο, οντότητα ή φορέα που έχει συσταθεί ή δημιουργηθεί βάσει της νομοθεσίας κράτους μέλους.

Άρθρο 9

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

▼M3









ΠΑΡΑΡΤΗΜΑ I

Δικτυακοί τόποι με πληροφορίες σχετικά με τις αρμόδιες αρχές και διεύθυνση για κοινοποιήσεις προς την Ευρωπαϊκή Επιτροπή

▼M12

ΒΕΛΓΙΟ

https://diplomatie.belgium.be/en/policy/policy_areas/peace_and_security/sanctions

ΒΟΥΛΓΑΡΙΑ

https://www.mfa.bg/en/EU-sanctions

ΤΣΕΧΙΑ

www.financnianalytickyurad.cz/mezinarodni-sankce.html

ΔΑΝΙΑ

http://um.dk/da/Udenrigspolitik/folkeretten/sanktioner/

ΓΕΡΜΑΝΙΑ

https://www.bmwi.de/Redaktion/DE/Artikel/Aussenwirtschaft/embargos-aussenwirtschaftsrecht.html

ΕΣΘΟΝΙΑ

https://vm.ee/et/rahvusvahelised-sanktsioonid

ΙΡΛΑΝΔΙΑ

https://www.dfa.ie/our-role-policies/ireland-in-the-eu/eu-restrictive-measures/

ΕΛΛΑΔΑ

http://www.mfa.gr/en/foreign-policy/global-issues/international-sanctions.html

ΙΣΠΑΝΙΑ

https://www.exteriores.gob.es/es/PoliticaExterior/Paginas/SancionesInternacionales.aspx

ΓΑΛΛΙΑ

http://www.diplomatie.gouv.fr/fr/autorites-sanctions/

ΚΡΟΑΤΙΑ

https://mvep.gov.hr/vanjska-politika/medjunarodne-mjere-ogranicavanja/22955

ΙΤΑΛΙΑ

https://www.esteri.it/it/politica-estera-e-cooperazione-allo-sviluppo/politica_europea/misure_deroghe/

ΚΥΠΡΟΣ

https://mfa.gov.cy/themes/

ΛΕΤΟΝΙΑ

http://www.mfa.gov.lv/en/security/4539

ΛΙΘΟΥΑΝΙΑ

http://www.urm.lt/sanctions

ΛΟΥΞΕΜΒΟΥΡΓΟ

https://maee.gouvernement.lu/fr/directions-du-ministere/affaires-europeennes/organisations-economiques-int/mesures-restrictives.html

ΟΥΓΓΑΡΙΑ

https://kormany.hu/kulgazdasagi-es-kulugyminiszterium/ensz-eu-szankcios-tajekoztato

ΜΑΛΤΑ

https://foreignandeu.gov.mt/en/Government/SMB/Pages/SMB-Home.aspx

ΚΑΤΩ ΧΩΡΕΣ

https://www.rijksoverheid.nl/onderwerpen/internationale-sancties

ΑΥΣΤΡΙΑ

https://www.bmeia.gv.at/themen/aussenpolitik/europa/eu-sanktionen-nationale-behoerden/

ΠΟΛΩΝΙΑ

https://www.gov.pl/web/dyplomacja/sankcje-miedzynarodowe

https://www.gov.pl/web/diplomacy/international-sanctions

ΠΟΡΤΟΓΑΛΙΑ

https://www.portaldiplomatico.mne.gov.pt/politica-externa/medidas-restritivas

ΡΟΥΜΑΝΙΑ

http://www.mae.ro/node/1548

ΣΛΟΒΕΝΙΑ

http://www.mzz.gov.si/si/omejevalni_ukrepi

ΣΛΟΒΑΚΙΑ

https://www.mzv.sk/europske_zalezitosti/europske_politiky-sankcie_eu

ΦΙΝΛΑΝΔΙΑ

https://um.fi/pakotteet

ΣΟΥΗΔΙΑ

https://www.regeringen.se/sanktioner

Διεύθυνση για κοινοποιήσεις προς την Ευρωπαϊκή Επιτροπή:

European Commission

Directorate-General for Financial Stability, Financial Services and Capital Markets Union (DG FISMA)

Rue de Spa 2

B-1049 Brussels, Βέλγιο

Email: relex-sanctions@ec.europa.eu

▼M3









ΠΑΡΑΡΤΗΜΑ II

Προϊόντα που περιλαμβάνονται στην έννοια της λέξης «ξυλάνθρακας»







Κωδικός ΕΣ Περιγραφή 4402 Ξυλοκάρβουνα (στα οποία περιλαμβάνονται και τα κάρβουνα από κελύφη ή καρύδια), έστω και συσσωματωμένα

▼M10









ΠΑΡΑΡΤΗΜΑ III

Κατάλογος των ειδών που αναφέρονται στο άρθρο 3γ

1. Εξοπλισμός και συσκευές που δεν προσδιορίζονται στο σημείο 2 του παραρτήματος IV της απόφασης 2010/231/ΚΕΠΠΑ του Συμβουλίου ( 6 ), οι οποίοι έχουν σχεδιαστεί ειδικά για την πυροδότηση εκρηκτικών με ηλεκτρικά ή μη μέσα (π.χ. πυροδοτικοί μηχανισμοί, πυροκροτητές, αναφλεκτήρες και πυραγωγό σχοινί).

2. «Τεχνολογία» που απαιτείται για την «παραγωγή» ή τη «χρήση» των ειδών που απαριθμούνται στην παράγραφο 1. (Οι ορισμοί των όρων «τεχνολογία», «παραγωγή» και «χρήση» βρίσκονται στον κοινό στρατιωτικό κατάλογο της Ευρωπαϊκής Ένωσης ( 7 ).)

▼M11

3. Εκρηκτικές ύλες, ως ακολούθως, και μείγματα που περιέχουν μία ή περισσότερες από αυτές:







Ονομασία της ουσίας Αριθμός ευρετηρίου της Chemical Abstracts Service (CAS RN) Κωδικός Συνδυασμένης Ονοματολογίας (ΣΟ) (1) Μείγμα νιτρικού αμμωνίου με πετρέλαιο (ANFO) 6484-52-2 (νιτρικό αμμώνιο) 3102 30 90 3102 40 Νιτροκυτταρίνη (με περιεκτικότητα σε άζωτο που υπερβαίνει το 12,5 % κατά βάρος) 9004-70-0 ex 3912 20 Νιτρογλυκερίνη (εκτός εάν είναι συσκευασμένη/παρασκευασμένη σε επιμέρους φαρμακευτικές δόσεις), εκτός εάν συνδυάζεται ή αναμειγνύεται με το «ενεργειακά υλικά» ή τις σκόνες μετάλλων, που προσδιορίζονται αντιστοίχως στο σημείο ML8.α ή ML8.γ του Κοινού Στρατιωτικού Καταλόγου της ΕΕ 55-63-0 ex 2920 90 70 Νιτρογλυκόλη 628-96-6 ex 2920 90 70 Τετρανιτρική πενταερυθριτόλη (PETN) 78-11-5 ex 2920 90 70 Πικρυλοχλωρίδιο 88-88-0 ex 2904 99 00 2,4,6-τρινιτροτολουόλιο (TNT) 118-96-7 2904 20 00 ( 1 ) Οι κωδικοί ονοματολογίας έχουν ληφθεί από τη Συνδυασμένη Ονοματολογία, όπως ορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1) και όπως παρατίθεται στο παράρτημα I αυτού, οι οποίοι είναι σε ισχύ κατά τη στιγμή της δημοσίευσης του παρόντος κανονισμού και, κατ’ αναλογία, όπως έχουν τροποποιηθεί με μεταγενέστερη νομοθεσία.

▼M10

4. Πρόδρομες ουσίες εκρηκτικών υλών:







Ονομασία της ουσίας Αριθμός ευρετηρίου της Chemical Abstracts Service (CAS RN) Κωδικός συνδυασμένης ονοματολογίας (ΣΟ) νιτρικό αμμώνιο 6484-52-2 3102 30 νιτρικό κάλιο 7757-79-1 2834 21 00 χλωρικό νάτριο 7775-09-9 2829 11 00 νιτρικό οξύ 7697-37-2 ex 2808 θειικό οξύ 7664-93-9 ex 2807